Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Iraan ja P5+1 kiirendasid tänase raamleppe tähtaja eel
tuumakõneluste tempot.
Mõlemad osapooled peavad tähtsaks erimeelsused ületada.
Peaminister Netanyahu hoiatab:
Šveitsis formuleeritav leping saadab sõnumi,
nagu Iraan saaks autasu oma agressiooni eest regioonis.
Raportid: Iisrael nõustub edastama
viimastel kuudel külmutatud PO maksuraha,
kui palestiinlased jätkavad julgeoleku koordineerimist Iisraeliga
ega esita Haagi Kriminaalkohtus Iisraeli vastu hagisid.
Iraan ja P5+1 (USA, Venemaa, Hiina, Prantsusmaa, Inglismaa, Saksamaa)
kiirendasid tänase tähtaja eel tuumakõneluste tempot.
Mõlemad osapooled pidasid tähtsaks ületada erimeelsused,
mis võivad raamleppe nurjata.
Ligi nädal on P5+1 püüdnud väljuda patiseisust kõnelustel,
mille sihiks on kärpida Iraani pürgimusi tuumarelva luua
ja leevendada vastutasuks majandust halvanud sanktsioone.
Siiski ähvardasid erimeelsused rikastusuurimuse
ja sanktsioonide leevendamise tempo osas nurjata lepingu,
mis lõpetaks 12-aastase tuumatüli Lääne ja Iraani vahel
ning vähendaks uue Lähis-Ida sõja ohtu.
Tippametnikud ütlesid Lausanne'is,
et juuni lõpu tähtajaga lõppleppe eelduseks olev raamkokkulepe
võib siiski läbi kukkuda.
Raamlepe tähtaeg lõpeb täna keskööl,
kuid kõigi osapoolte ametnike sõnul võivad kõnelused ka kauem kesta.
Enne täna jätkunud kõnelusi ütles Vene välisminister Lavrov,
kes juhib P5+1 koosseisus Vene delgatsiooni,
et kui Iraaniga kokkuleppele jõutakse,
tuleks sanktsioonid kaotada.
Kui jõutakse kokkuleppele, tuleks sanktsioonid kaotada.
Selleks on erinevaid mooduseid - kaotada need täielikult,
või peatada need algul ajutiselt
ja tühistada need seaduslikult hiljem.
Praktikas tähendab see, et sanktsioonid tuleks tühistada
ja need ei tohiks takistada Iraani seaduslikku kaubandust
ja majandustegevust välispartneritega.
Iisraeli peaminister Netanyahu aga hoiatas,
et Šveitsis formuleeritav leping saadab sõnumi,
nagu Iraani autasustataks agressiooni eest regioonis.
Tulevane leping kahjustab esimesena Iisraeli
ja teisi regiooni mõõdukaid riike, ütles ta.
Lausanne'is formuleeritav leping saadab sõnumi,
et agressioonil pole tagajärgi, ning vastupidi,
et Iraani agressiooni autasustatakse.
Regiooni mõõdukad ja vastutustundlikud riigid,
eriti Iisrael ja paljud teised riigid,
saavad lepingust esimesena kahju.
On arusaamatu, et kui Iraani toetatud väed
vallutavad Jeemenis üha rohkem alu,
suletakse Lausanne'is selle agressiooni suhtes silmad,
Meie aga ei sulge silmi,
vaid tegutseme jätkuvalt iga ohu vastu iga põlvkonna ajal,
eriti selle põlvkonna ajal.
EL terrorismivastase võitluse kooridnaator hoiatas,
et tuumalepe Iraaniga võib viia uute käepikendussõdadeni Lähis-Idas
sunniitlike maade ja šiitliku Iraagi vahel,
kui sunniidid hakkavad vastu üha rikkamale ja võimsamale Iraanile.
Gilles de Kerchove rõhutas kõnes europarlamendile
pingete süvenemise ohtu regioonis.
Korduvalt mainitud ja ilmselt üks tähtsamaid faktoreid,
on sunniitliku maailma käepikendussõda.
Iraani tõusu tõttu tunnevad nad end kaitsepositsioonil.
Ja teiseks, kas tuumalepe võib seda mõjutada.
Jah, muidugi, kuna Iraanil on siis rohkem raha.
Too nägemusega erudeeritud riik muutub Lähis-Idas üha võimsamaks,
mistõttu sunniidid võivad tunda kiusatust
toetada äärmusrühmitusi, et nende kaudu Iraaniga võidelda.
Peamiselt sunniitlik Saudi Araabia juhib Jeemenis õhurünnakuid,
et püüda peatada Iraani liitlastest šiiitlikke huthi võitlejaid.
See on värskeim rinne
süvenevas regionaalses võimuvõitluses Iraaniga.
Nn käepikendusvõitlus toimub ka Süürias,
kus Iraan toetab Assadi valitsust sunniitlike mässuliste vastu,
ja Iraagis, kus Iraani toetatud šiiavõitlejad mängivad olulist rolli
sõjas sunniitliku äärmusrühmituse ISIL-i vastu.
Uute raportite teatel
võib Iisraeli ja PO vahel uus salalepe olla.
Jeruusalemma allikate teatel nõustus Iisrael edastama
viimastel kuudel külmutatud PO maksuraha tingimusel,
et palestiinlased jätkavad julgeoleku koordineerimist Iisraeliga
ega esita Haagi Kriminaalkohtus Iisraeli vastu süüdistusi.
Peaministri kantselei teatel
olid Iisraeli otsuse taga taastada PO-le maksuülekanded
muuhulgas ka humanitaarkaalutlused.
Iisraeli kaitseametnike teatel soostus peaminister Netanyahu
jätkama jaanuaris külmutatud maksuülekandeid,
kui kaitseametnikud hoiatasid PO võimaliku kokkuvarisemise eest.
Palestiina pealäbirääkija Erekati kantselei eileõhtune avaldus
aga eitab sellist kokkulepet.
Palestiina tippametnike sõnul jätkuvad PO ettevalmistused
süüdistada Iisraeli ametnikke Haagi Kriminaalkohtus muutumatult,
ning rahvusvahelised ja Palestiina õiguseksperdid
jätkavad hagi kallal tööd.
Ametnikud nentisid siiski,
et kuigi palestiinlastel on alates 1. aprillist õigus
Kriminaalkohtus hagisid esitada, ei pruugi nad seda kohe teha.
Rõõmsama teema juurde -
Mitmedsajad usklikud
osalesid pühapäeval Jeruusalemmas palmipuudepüha marsil,
millega tähistati Ülestõusmispühaga lõppeva püha nädala algust.
Usurahvas lehvitas Jeruusalemmas palmilehtedega,
tähistades päeva, mil Jeesus saabus Piibli järgi
nädal enne oma ülestõusmist rahva hüüete saatel Jeruusalemma.
Kohalikud kristlased, usklikud, palverändurid ja turistid
marssisid koos skautide ja vaimulikega Oliivimäelt alla,
palmioksad käes ja laulud suul.
Tore, et siin nii palju rahvast on.
Ja isegi kui Jeesuse siinolekust on möödas 2000 aastat,
võime Teda ikkagi austada ja käituda, nagu Ta oleks siin.
Võime teda ühiselt austada, laulda laule
ja käia sama teed, mida Temagi.
Tahame kogeda palmipuudepüha Pühal maal,
kuid eelkõige näha rahvaid ja kultuure.
On hämmastav näha erinevaid keeli ja erinevat muusikat,
mis teenib ühe religiooni üht eesmärki.
Marss lõppes vanalinnas Püha Anna kirikus.
Palmipuudepüha meenutab Jeesuse sisenemist Jeruusalemma
enne Tema vahistamist ja ristilöömist.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressile israelnews@tv7.fi
Aktuaalset infot leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri